สำนักงานเกษตรจังหวัดแม่ฮ่องสอน เตือนการระบาดของเพลี้ยกระโดดสีน้ำตาล ทำให้ต้นข้าวใบเหลือง เติบโตช้า
สำนักงานเกษตรจังหวัดแม่ฮ่องสอน เตือนการระบาดศัตรูพืช เพลี้ยกระโดดสีน้ำตาล ทั้งตัวอ่อนและตัวเต็มวัย ดูดกินน้ำเลี้ยงจากกาบใบข้าวบริเวณโคนต้นเหนือระดับน้ำเล็กน้อย หรือที่เส้นกลางใบหลังข้าว ทำให้ต้นข้าวใบเหลือง เติบโตช้า ถ้าระบาดรุนแรง ต้นข้าวจะไหม้แห้งคล้ายถูกน้ำร้อนลวก เรียกว่าฮอพเพอร์เบริ์น “hopper burn” ทำให้ข้าวแห้งตาย เพลี้ยกระโดดสีน้ำตาลสามารถทำลายข้าวได้ทุกระยะ สามารถพัฒนาและปรับตัวให้เหมาะกับสภาพแวดล้อมกับอาหารได้    วิธีการป้องกันกำจัด ในฤดูปลูกถัดไปควรปลูกข้าวพันธ์ต้านทานเพลี้ยกระโดสีน้ำตาล    เช่น กข4 กข9 กข25 กข31 (ปทุมธานี 80) ฯลฯ, ฤดูปลูก ควรปลูกสลับกันระหว่างพันธุ์ต้านทางสูงกับพันธุ์ต้านทางหรือพันธ์อ่อนแอปานกลาง โดยพิจารณาอายุเก็บเกี่ยวให้ใกล้เคียงกัน เพื่อลดความเสียหายเมื่อเกิดการระบากรุนแรง, สำรวจแปลงอย่างสม่ำเสมออย่างน้อยสัปดาห์ละครั้ง, ในแหล่งที่มีการระบาดและควบคุมระดับน้ำในนาได้ หลังปักดำหรือหว่าน 2-3 สัปดาห์ จนถึงระยะตั้งท้อง ควบคุมน้ำในแปลงนาให้พอดินเปียก หรือมีน้ำเลียผิวดินนาน 7-10 วัน แล้วปล่อยขังทิ้งไว้ให้แห้งเองสลับกันไป จะช่วยลดการระบาดของเพลี้ยกระโดดสีน้ำตาล, ใช้เชื้อราบิวเวเรีย (เชื้อสด) อัตรา 1 กิโลกรัม (2 ถุง) ต่อน้ำ 20 ลิตร ควรพ่นในบริเวณที่พบเพลี้ยกระโดดสีน้ำตาลและควรพ่นในเวลเย็น